கேள்வி: உ. இராஜேஷ் - தொழில் பற்றி நீங்கள் என்ன அறிந்துள்ளீர்கள்?
பதில்: ஜான் மெக்லாலின் ''புளோட்டிங் பாயிண்ட்'' என்ற இசைத்தொகுப்புடன் இவரது பணி 2009 இல் கிராமி விருது பெற்றது. ஜெர்மனியில் நடைபெற்ற 'மேஜிக் மாண்டலின்' என்ற விழாவில் பங்கேற்ற இளைய பங்கேற்பாளராகவும் இருந்தார். நியூயார்க் நகரத்தின் லிங்கன் மையத்தில் தனது இசை நிகழ்ச்சிகளை நிகழ்த்தியுள்ளார். மேலும் பிபிசி லைவ், லண்டன், மெல்போர்ன் கச்சேரி அரங்கில், ''சிட்டே டி லா மியூசிக்'' , பாரிசு, கிரீஸ், கனடா, மத்திய கிழக்கு நாடுகள், அமெரிக்கா, மற்றும் ஐரோப்பா போன்ற இடங்களிலும் இசை நிகழ்ச்சிகளையும் வழங்கியுள்ளார். இவர் ஜோகன்னஸ்பர்க் பில்ஹார்மோனிக் இசைக்குழு (டொமினிக் டி பியாஸ்ஸாவுடன்), KZN பில்ஹார்மோனிக் இசைக்குழு, ( ஸ்டீபன் தேவஸ்ஸியுடன் ) ஆகிய இடங்கள்ளும் நேரலை நிகழ்ச்சியை நிகழ்த்தியுள்ளார். 2006 ஆம் ஆண்டில் நியூயார்க்கில் நடைபெற்ற இவரது இசை நிகழ்ச்சி, ''தி நியூயார்க்கர்'' என்ற இதழால் ஆண்டின் சிறந்த இசை நிகழ்ச்சிகளில் ஒன்றாக தேர்ந்தெடுக்கப்பட்டது. ஏப்ரல் 2007 இல் இவர் இந்தியக் குடியரசுத் தலைவர் கௌரவிக்கப்பட்டார். இவர் தனி இசைத்தொகுப்புகளையும் வெளியிட்டுள்ளார். அதாவது - கோரமண்டல் டூயட் (அரித்துவாரமங்கலம் ஏ. கே. பழனிவேல்), விக்கு வினாயக்ராம், அமல்கமேஷன், ஸ்பிரிட்ஸ், ஃபாலோயிங் மை ஹார்ட் மற்றும் இன்டூ தி லைட் போன்றவை. உ. ஸ்ரீநிவாஸ், சாகீர் உசைன் (இசைக் கலைஞர்), சிவமணி மற்றும் ஜார்ஜ் புரூக்சு ஆகியோருடன் இணைந்து ''சம்ஜனிதா'' என்ற இசைத்தொகுப்பை வெளியிட்டுள்ளார். இவர் உஸ்தாத் ஜாகிர் உசைன், சுல்தான் கான் (இசையமைப்பாளர்), ஹரிபிரசாத் சௌரசியா, சங்கர் மகாதேவன், ஹரிஹரன் (பாடகர்), லூயிஸ் பேங்க், ரஞ்சித் பரோத், மைக் மார்சல்ல், சிவமணி மற்றும் பீட் லோக்கெட், கர்ஷ் காலே மற்றும் கிரெக் எல்லிஸ், பிக்ரம் கோஷ், கமல் சப்ரி, நிலாத்ரி குமார் போன்ற பல இசைக் கலைஞர்களுடன் வட இந்தியா மற்றும் தென்னிந்தியா சுற்றுப்பயணங்கள் மற்றும் பதிவுகளில் ஈடுபட்டுள்ளார். 2014 ஆம் ஆண்டில் இராஜேஷ், பாடகர் கார்த்திக்குடன் இணைந்து சிருஷ்டி என்ற இசைக்குழுவை உருவாக்கினார்.